## POGAJALNI POGOVOR

V e-gradivih predelaj poglavje Besedilne vrste, Pogajalni pogovor. V pomoč ti je tudi spletna stran <http://www.s-sers.mb.edus.si/gradiva/w3/slo/096_pogajalni_govor/01_index.html>.

V svojem e-Listovniku, v razdelku Moje učenje (za vsako poglavje imaš na levi strani tabele zapisano, kam kaj vpisuj), dopolnjuj spodnje zahteve.

|  |  |
| --- | --- |
| **Predznanje** | V miselni vzorec povzemi, kar ste se v 1. letniku že učili o dvogovornih (dialoških) besedilih. Vključi tudi, katere vrste pogovorov ločimo in kaj je za njih značilno.  Svojo nalogo fotografiraj/skeniraj in oddaj v rubriko **Predznanje.** |
| **Cilji** | S številkami 1–5 označi, kaj od navedenega bi postavil za svoj prvi cilj, kaj za nadaljnje:  – predstaviti značilnosti dvogovornih besedil;  – spoznati značilnosti pogajalnega pogovora;  – spoznati razliko med uradnim in neuradnim pogovorom;  – napisati pogajalni pogovor;  – odigrati pogajalni pogovor. |
| **Strategije** | Razmisli in v e-Listovnik zapiši odgovore na vprašanja:   1. Kako bom dosegel zastavljene cilje? 2. Kdo mi bo pri tem pomagal? 3. Ali poznam učinkovite strategije učenja in dela z viri? |
| **Dokazi** | Kako boš dokazal, da si cilj dosegel? Pri tem odgovori na spodnje zahteve (le-te so označene z barvami – za popolno poznavanje poglavja moraš poznati odgovore na vse zahteve):  – razloži, kaj narediš, kadar si v stiku s človekom, ki ima drugačno mnenje kot ti in s katerim želiš sodelovati – mu vsiljuješ svoje mnenje, nekritično sprejmeš njegovo mnenje ali se odločiš za kaj tretjega;  – oglej si posnetek na povezavi <http://www.s-sers.mb.edus.si/gradiva/w3/slo/096_pogajalni_govor/01_index.html> in reši naloge na povezavah <http://www.s-sers.mb.edus.si/gradiva/w3/slo/096_pogajalni_govor/04_obravnava.html>,  <http://www.s-sers.mb.edus.si/gradiva/w3/slo/096_pogajalni_govor/041_obravnava.html>,  <http://www.s-sers.mb.edus.si/gradiva/w3/slo/096_pogajalni_govor/05_obravnava.html> in  <http://www.s-sers.mb.edus.si/gradiva/w3/slo/096_pogajalni_govor/05_1_obravnava.html>.  – napiši pogajalni pogovor s starši, ki ti ne dovolijo iti na sobotno zabavo, ker si bil že v petek zelo dolgo v noč v družbi prijateljev;  – odigraj (ali napiši) s sošolcem/-ko pogajalni pogovor: v oddelku si lahko izberete dejavnosti na športnem dnevu: polovica vas želi iti na pohod, druga polovica pa bi šla raje v fitnes;  – odigraj (ali napiši) s sošolcem pogajalni pogovor, v katerem sta sogovorca nevljudna in ne dosežeta sporazuma. Ta pogajalni pogovor odigrajta (ali napiši) drugače – vljudno in z doseženim sporazumom. Presodi, kateri pogovor je bil učinkovitejši.  Pri reševanju nalog si pomagaj tudi s sintezo, ki je na spletni povezavi  <http://www.s-sers.mb.edus.si/gradiva/w3/slo/096_pogajalni_govor/07_sinteza.html>.  Rešene naloge fotografiraj/skeniraj in jih oddaj v razdelek **Dokazi.** |
| **Samoevalvacija** | V e-Listovniku dopolni povedi:   1. Na znanje/izdelek sem ponosen, ker \_\_\_\_\_\_\_\_\_\_\_\_\_\_ 2. Ko sem se učil/pripravljal ta izdelek, sem se naučil/spoznal \_\_\_\_\_ 3. Moje znanje/izdelek dokazuje, da znam/razumem \_\_\_\_\_\_\_\_\_\_ 4. Iz učenja/izdelka je razvidno, da sem v pripravo vložil veliko truda, ker \_\_\_\_\_\_\_\_\_\_\_\_\_\_ |

|  |  |
| --- | --- |
| **Standard znanja** | |
| Rdeče | Minimalne zahteve, ki so pogoj za oceno 2. |
| Modro | Temeljne zahteve, ki so pogoj za oceno 3 ali 4. |
| Zeleno | Višje zahteve, ki so pogoj za oceno 4 ali 5. |

Pri učenju in izdelavi nalog lahko uporabiš tudi druge vire.

Viri:

– <http://www.s-sers.mb.edus.si/gradiva/w3/slo/096_pogajalni_govor/01_index.html>, 20. 8. 2018

– Martina Križaj Ortar, Marja Bešter Turk, Marija Končina, Mojca Poznanovič in Mojca Bavdek: Na pragu besedila 2. Učbenik za slovenski jezik v 2. letniku gimnazij in srednjih strokovnih šol. Ljubljana: Rokus Klett, 2009.

– Martina Križaj Ortar, Marja Bešter Turk, Marija Končina, Mojca Poznanovič in Mojca Bavdek: Na pragu besedila 2. Delovni zvezek za slovenski jezik v 2. letniku gimnazij in srednjih strokovnih šol. Ljubljana: Rokus Klett, 2009.